stanford-oval/wikipedia huggingface dataset:
Heiko Herrlich
Ura valmentajana

Herrlich suoritti valmentajantutkintonsa vuonna 2005 ja aloitti uransa Borussia Dortmundin organiosaatiossa juniorivalmentajana. Heinäkuussa 2007 hän siirtyi Saksan alle 17-vuotiaiden maajoukkueen peräsimeen ja johdatti nuoret MM-pronssille samana vuonna.  Seuraavana vuonna Herrlich siirtyi alle 19-vuotiaiden maajoukkuevalmentajaksi.
Lokakuussa 2009 Saksan jalkapalloliitto vapautti Herrlichin tehtävistään ja hän siirtyi Bundesliigassa pelaavan VfL Bochumin päävalmentajaksi.  Pesti jäi kuitenkin lopulta lyhyeksi, sillä Herrlich sai potkut huhtikuun lopussa 2010 vain pari päivää ennen kauden toiseksi viimeistä sarjakierrosta.
Kesäkuussa 2011 Herrlich palasi valmennustehtäviin 3. Ligassa pelaavan SpVgg Unterhachingin uutena päävalmentajana.  Hän luotsasi seuran 3. Ligassa sijalle 15. Tulos ei tyydyttänyt seurajohtoa ja Herrlich sai potkut kauden jälkeen.
Kesäkuussa 2013 Herrlichistä tuli FC Bayern Münchenin U17-joukkueen päävalmentaja.  Hänen pestinsä kesti kauden 2014/15 loppuun saakka. Vuoden 2016 alussa hänestä tuli Regionalligassa pelaavan SSV Jahn Regensburgin päävalmentaja. Herrlichin johdolla Jahn voitti Regionalliga Bayernin mestaruuden. Herrlich johdatti seuransa myös karsintavoittoon VfL Wolfsburgin II-joukkueesta ja näin Jahn nousi kaudeksi 2016/17 3. Ligaan. Kaudella 2016/17 Herrlich luotsasi sarjanousijan 3. Ligassa kolmanneksi ja nousukarsintoihin. Regensburgin nousu 2. Bundesliigaan varmistui, kun joukkue voitti toisessa nousukarsintaottelussa TSV 1860 Münchenin 2–0 ja koko sarjan yhteismaalein 3–1.
Kesäkuussa 2017 Herrlich allekirjoitti kaksivuotisen sopimuksen Bundesliiga-seura Bayer 04 Leverkusenin kanssa. Herrlichin debyyttikausi Leverkusenin peräsimessä päättyi Bundesliigan viidenteen sijaan ja joukkue selvitti tiensä Eurooppa-liigan lohkovaiheeseen. Kaudella 2018/19 Leverkusen menestyi hyvin lohkovaiheessa ja eteni lohkovoittajana pudotuspeleihin. Bundesliigassa kausi sujui heikommin ja joukkue päätyi syyskauden jälkeen Bundesliigassa yhdeksänneksi. Jouluaaton aattona Leverkusen ilmoitti erottaneensa Herrlichin tehtävästään.
Maaliskuussa 2020 Herrlichistä tuli FC Augsburgin päävalmentaja vain pari päivää ennen kuin Bundesliiga-kausi keskeytyi koronaviruksen vuoksi. Herrlich sai potkut seurasta huhtikuussa 2021.
Ura valmentajana > Meriitit valmentajana

3. Liga
Nousukarsintojen voitto: 2017
Regionalliga Bayern: 2016
U17 MM-pronssia: 2007
Moncef Gabbouj

| Moncef Gabbouj> Henkilötiedot |
| --- | --- |
Syntynyt: 12. joulukuuta 1962 (ikä 62) Monastir, Tunisia
Kansalaisuus:  Suomilähde?
Ammatti:  signaalinkäsittelyn professori, akatemiaprofessori 2011–2015
Koulutus ja ura
Tutkinnot:  Oklahoman osavaltionyliopisto (B.Sc. 1985), Purduen yliopisto (M.Sc. 1986, Ph.D., 1989)
Instituutti:  Tampereen teknillinen yliopisto
Oppilaat:  noin 40 väitöskirjan ohjaus 1994–2014, useita meneillään
Palkinnot:  IEEE Fellow
Aiheesta muualla
Kotisivu
Moncef Gabbouj (s. 12. joulukuuta 1962, Monastir, Tunisia) on signaalinkäsittelyn professori Tampereen teknillisessä yliopistossa. Hän oli akatemiaprofessori kaudella 2011–2015.
Professori Gabbouj valittiin Suomalaisen Tiedeakatemian ja Academia Europæan jäseneksi vuonna 2014.
Gabbouj on saanut IEEE:n fellow-arvonimen.
Naisten luettelo

| Naisten luettelo> Γυναικῶν κατάλογος |
| --- | --- |
 Papyruskatkelma runoelmasta. P.Lit.Lond. 32 (fr. 73.1–7), 200-luku eaa.
Alkuperäisteos
Kirjailija:  Hesiodos (?)
Kieli:  muinaiskreikka (homeerinen)
Genre:  eeppinen runous
Julkaistu:  700–400-luku eaa.
Löydä lisää kirjojaKirjallisuuden teemasivulta
Naisten luettelo (m.kreik. Γυναικῶν κατάλογος, Gynaikōn katalogos) on muinaiskreikkalainen runoelma, joka on mytologinen luettelo niistä kuolevaisista naisista, jotka olivat saaneet jälkeläisiä jumalten kanssa, sekä näiden liittojen seurauksena syntyneistä jälkeläisistä. Runoelma on säilynyt katkelmallisena.
Teos on usein pantu Hesiodoksen nimiin. Se sisältää kuitenkin viittauksia Hesiodosta myöhäisempiin tapahtumiin ja asioihin. Niistä voidaan päätellä, että teos on jonkun toisen henkilön kirjoittama, tai ainakin siihen on tehty myöhempiä lisäyksiä. Koska runon ajoitus on yksi suurimpia siihen liittyviä ongelmia, sen kirjoittajaa ei näin voida tietää varmuudella.
Historia

Richard Janko on eeppistä kieltä käsittelevässä monumentaalisessa tutkielmassaan ehdottanut, että Naisten luettelo on hyvin varhainen, ja että se on mahdollisesti kirjoitettu samoihin aikoihin kuin Hesiodoksen Jumalten synty, toisin sanoen noin vuonna 700 eaa. Myös muita ajoituksia on ehdotettu: Jacques Schwartzin mukaan runo sai nykyisen muotonsa vuosien 506 ja 476 eaa. välillä. M. L. West puolestaan on ajoittanut sen vuosien 580 ja 520 eaa. välille. Suurin syy myöhäisemmille ajoituksille on viittaus Kyrenen kaupunkiin (frr. 215 ja 216 M-W), joka perustettiin vuonna 631 eaa. Toisaalta West on ajoittanut joitakin runon osia niinkin varhaisille vuosille kuin 776 eaa.
Runoelma muistuttaa monissa kohden Homeroksen teoksia. Tämä osoittaa niiden edustavan samaa lajityyppiä: Naisten luettelo ei syntynyt eristyksissä, vaan edusti sukuluetteloita sisältävän runouden perinnettä. Kuten aina sellaisten tekstien tapauksessa, jotka ovat saaneet alkunsa suullisesta perinteestä (kuten Homeroksen eepokset), on vaikeaa erottaa, mikä osa aineistosta on peräisin miltäkin ajalta, sekä määrittää, milloin teksti sai lopullisen muotonsa. Lisäksi jos runo on peräisin vuoden 700 eaa. tienoilta, mutta se on kirjoitettu ylös vasta vuoden 550 eaa. tienoilla, se on todennäköisesti muuttunut väliaikana jollain tavoin.
Antiikin aikana tunnettiin myös runo nimeltä Ehoiai (Ἠοῖαι tai Ἤοιαι), muodosta ē hoiē (ἢ  οἵη), ”tai kuten hän joka...”. Nämä sanat esiintyvät runossa jokaisen uuden jakson alussa. Tämä runoelma on mahdollisesti sama kuin tämä Naisten luettelo, paitsi mikäli oli olemassa kaksi erillistä samantyylistä runoa. Lisäksi tunnetaan nimike Megalai ehoiai (Suuri ehoiai), joka saattoi olla laajennettu versio jommastakummasta edellisestä.
Sisältö

Runosta on säilynyt noin 1 000 säettä, mikä on paljon enemmän kuin useimmista muista antiikin aikaisista ”kadonneista” teoksista. Alun perin runo käsitti viisi kirjaa säkeitä daktyylisellä heksametrillä, ja jokainen kirja on voinut käsittää jopa 1 000 riviä. Runomitta on sama, jota Homeros käytti, ja luettelo muistuttaa jossain määrin Iliaan kirjan II laivaluetteloa.
Runo kuvaa kreikkalaisen mytologian tunnetut naishahmot sekä heidän jumalten ja ihmisten kanssa saamansa jälkeläiset. Päätasolla se oli jaettu muutamiin sukuluetteloihin, mutta jaon yksityiskohdat eivät ole tiedossa. Merkittäviin sukuluetteloihin kuuluivat Deukalionin ja Pyrrhan lapset: Hellen ja Pandora, joista Hellen sai Orseiksen ja Pandora Zeuksen kanssa helleenien kantaisät: Graikos, Makedon, Magnetas, Doros, Aiolos ja Ksuthos (sekä tämän kaksi poikaa Akhaios ja Ionas). Muita merkittäviä sukuluetteloita ovat aiolidit, inakhidit, pelasgidit ja atlantidit, eli Aioloksen, Inakhoksen, Pelasgoksen ja Atlaksen jälkeläiset.
Sukuluetteloiden tyyli muistuttaa Homeroksen eeposten sukuluetteloita, kuten Glaukoksen ja Aineiaan sukujen kuvauksia Iliaan kirjoissa VI ja XXI sekä Theoklymenoksen suvun kuvausta Odysseian kirjassa XV. Joitakin henkilöitä kuvataan lyhyesti, joitakin puolestaan yksityiskohtaisesti ja heihin liitetään laajoja kertomuksia. Näin runo sisältää paljon tietoa kreikkalaisesta mytologiasta. Runo muistuttaa myös Odysseuksen manalassa näkemien sankaritarten luetteloa Odysseian kirjassa XI.
Kirja V poikkesi muista, ja se on saattanut olla alun perin erillinen runo. Se sisälsi lähes 200-rivisen luettelon Helenan kilpakosijoista.
Vaikutus ja tutkimus

Naisten luettelolla oli suuri vaikutus hellenistisenä aikana. Pseudo-Apollodoroksen kreikkalaisen mytologian kirjasto Bibliotheke vaikuttaa käyttäneen luetteloa esikuvanaan suurelta osin, ja siitä voidaan tehdä päätelmiä luettelon rakenteesta. Teosta luettiin laajalti: arkeologit ovat löytäneet Egyptistä katkelmia yli 50 erillisestä luettelon kopiosta, mikä on enemmän kuin muista teoksista Homeroksen eeposten jälkeen. Teos vaikuttaa näin olleen yksi tuon ajan suosituimmista kirjallisista tuotoksista.
Luettelosta ei ole säilynyt yhtään kopiota keskiajan läpi, joten luettelolla ei ole suoria yhteyksiä keskiaikaisiin naisten luetteloihin, kuten Giovanni Boccaccion De mulieribus claris (1361) tai Christine de Pizanin Cité des dames (1405). Työ teoksen ennallistamiseksi, joka perustui antiikin aikaisilta kirjailijoilta säilyneisiin lainauksiin, alkoi 1800-luvulla, ja ensimmäinen laitos julkaistiin vuonna 1823 osana Thomas Gaisfordin kokoelmaa Poetae minores Graeci. Kaksi vuotta myöhemmin ilmestyi Ludwig August Dindorfin Hesiod. Nykyään merkittävimmät laitokset ovat Aloisius Rzachin (1913), Reinhold Merkelbachin ja M. L. Westin (1967, 1990), sekä Martina Hirschbergerin (2004) laitokset.
Runoelmaan viitataan yleensä fragmentin numerolla jossain tietyssä tekstilaitoksessa, sekä rivinumerolla: esimerkiksi ”fr. 23(a).15 M-W” tarkoittaa fragmenttia numero 23(a) M(erkelbachin) ja W(estin) laitoksessa, rivi 15. Mainittu laitos (1967, 1990) sisältää 250 fragmenttia; uudemmassa laitoksessa (Hirschberger 2004) niiden määrä on eri syistä vähennetty 142:een.
Kirjallisuutta

Evelyn-White, H. G.: Hesiod, the Homeric Hymns, and Homerica.  (Loeb Classical Library)  Cambridge, Massachusetts, 1914, uusi painos 1936.  ISBN 0-674-99063-3
Hirschberger, Martina: Gynaikōn katalogos und Megalai Ēhoiai.  Munich, 2004.  ISBN 3-598-77810-4
Hunter, R. (toim.): The Hesiodic Catalogue of Women: Constructions and Reconstructions.  Cambridge, 2005.  ISBN 0-521-83684-0
Merkelbach, R. & West, M. L. (toim.): Fragmenta Hesiodea.  Oxford, 1967.  ISBN 0-19-814171-8
Merkelbach, R. & West, M. L. (toim.): "Fragmenta selecta". Teoksessa Solmsen, Friedrich (toim.): Hesiodi Theogonia, Opera et Dies, Scutum.  (3rd edition)  Oxford, 1990.  ISBN 0-19-814071-1
Rzach, A.: Hesiodus: Carmina.  (3rd edition)  Stuttgart, 1913.  ISBN 3-598-71418-1
West, M. L.: The Hesiodic Catalogue of Women.  Oxford, 1985.  ISBN 0-19-814034-7
Aiheesta muualla

Hesiod: The Catalogues of Women and Eoiae (fragments) (Arkistoitu – Internet Archive) Hesiod, the Homeric Hymns and Homerica. Käännös H. G. Evelyn. Online Medieval and Classical Library Release #8. (englanniksi)
Hesiod: Hesiod, the Homeric Hymns and Homerica Käännös H. G. Evelyn. Project Gutenberg. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Catalogue of Women
Käännös suomeksi
Selviytyjät

| Selviytyjät> Survivor |
| --- | --- |
 2. tuotantokauden dvd-julkaisun kansi
Tyyli:  tosi-tv
Kestoaika:  43 minuuttia (kaudet 1-44), 64 minuuttia (kaudet 45-)
Luoja(t):  Charlie Parsons
Pääosissa:  Jeff Probst
Alkuperämaa:   Yhdysvallat
Alkuperäiskieli:  englanti
Verkko:  CBS
Esitetty:  2000 –
Jaksoja:  688 (tuotantokaudet 1–47)
Aiheesta muualla
IMDb 
Selviytyjät on CBS:n omistama ja Mark Burnettin tuottama yhdysvaltalainen tosi-tv-sarja. Yhdysvalloissa Survivor-nimellä tunnettu sarja perustuu ruotsalaisen Strix-tuotantoyhtiön Robinson-formaattiin, jossa ryhmä toisiaan vastaan kilpailevia ihmisiä jaetaan kahdeksi heimoksi asumattomalle niemekkeelle tai saarelle. Ohjelmaa juontaa Jeff Probst. Suomessa sarjaa on esitetty vuodesta 2001 lähtien, sekä MTV3:llä että sen lisäkanava Subilla. Ohjelmasta on tehty myös suomalainen versio, Selviytyjät Suomi.
Perusidea

Tehtävänä on 39 päivän (Australian kaudella 42 päivän) aikana pystyä säilymään mukana kilpailussa ja lopulta voittaa koko kilpailu. Kisassa on jaksoittain kahdenlaisia kilpailuja: palkintokilpailuja, joissa heimo voi voittaa syötävää, tavaroita ja erilaisia etuja itselleen. Koskemattomuuskilpailuissa tarkoituksena on saada itselleen koskemattomuuspatsas, joka takaa sananmukaisesti heimolleen koskemattomuuden. Tällöin kyseinen heimo ei joudu heimoneuvostoon, jossa ryhmä joutuu pudottamaan yhden jäsenistään pois äänestyksellä. Lisäksi tärkeää on ryhmän välinen kanssakäyminen, jota kuvaajat päivittäin kuvaavat näiden leireissä.
Kun jäljellä on noin yhdeksän kilpailijaa, heimot yhdistetään ja yksilökilpailu alkaa. Seitsemän (kaudesta 13 eteenpäin 9) kilpailijaa pääsee tuomaristoon (jury), joka äänestää kaudesta riippuen joko kahdesta tai kolmesta viimeiseksi jääneestä kilpailijasta voittajan. Voittaja julkistetaan suorassa tv-lähetyksessä Yhdysvalloissa sen jälkeen, kun sarja on esitetty televisiosta.
Palkinnot

Palkintona on suuri summa rahaa, useimmiten miljoona dollaria, jonka voittaja saa. Lisäksi monella kaudella kilpailun aikana kilpaillaan auton voitosta. Yleensä toiseksi tullut voittaa noin 250 000 Yhdysvaltain dollaria. Kolmanneksi tullut voittaa 125 000 dollaria ja neljänneksi tullut 100 000 dollaria. Eri kausien päätösjaksoissa on jaettu palkintoina autoja ja lisää rahaa. Yhdysvaltalaisen tavan mukaan jokainen kilpailija joutuu itse maksamaan voitoistaan verot.
Kilpailun aikana kilpaillaan niin sanotusta palkintokilpailusta, jossa yleensä on ollut palkintona ruokaa tai jotain ylellistä.
Kuvauskohteet

Selviytyjiä kuvataan yleensä eksoottisissa rantakohteissa, jossa meri on lähellä. Poikkeuksen tähän teki esimerkiksi Afrikan kilpailu, jossa kilpailijat olivat keskellä paahtavaa autiomaata. Kaikista eniten Selviytyjiä on kuvattu Samoalla. 
Suosituin manner Selviytyjien kuvauspaikkoina on ollut Etelä-Amerikka.
Tuotantokaudet > Yhteenveto

| nro>  | Vuosi | Kohde | Kilpailijoita | Voittaja |
| --- | --- | --- | --- | --- |
| 1 | 2000 |  Borneo (Malesia) | 16 | Richard Hatch |
| 2 | 2001 |  Australia (42-päiväinen) | 16 | Tina Wesson |
| 3 | 2001-02 |  Afrikka (Kenia) | 16 | Ethan Zohn |
| 4 | 2002 |  Marquesassaaret | 16 | Vecepia Towery |
| 5 | 2002 |  Thaimaa | 16 | Brian Heidik |
| 6 | 2003 |  Amazon (Brasilia) | 16 | Jenna Morasca |
| 7 | 2003 |  Pearl Islands | 16 | Sandra Diaz-Twine |
| 8 | 2004 |  Pearl Islands (All-Stars) | 18 | Amber Brkich |
| 9 | 2004 |  Vanuatu | 18 | Chris Daugherty |
| 10 | 2005 |  Palau | 20 | Tom Westman |
| 11 | 2005 |  Guatemala (The Maya Empire) | 18 | Danni Boatwright |
| 12 | 2006 |  Panama (Exile Island) | 16 | Aras Baskauskas |
| 13 | 2006 |  Cookinsaaret | 20 | Yul Kwon |
| 14 | 2007 |  Fidži | 19 | Earl Cole |
| 15 | 2007 |  Kiina | 16 | Todd Hertzog |
| 16 | 2008 |  Mikronesia (Fans Vs. Favorites) | 20 | Parvati Shallow |
| 17 | 2008 |  Gabon (Earth's last eden) | 18 | Robert Crowley |
| 18 | 2009 |  Tocantins (Brazilian highlands) | 16 | James Thomas Jr. |
| 19 | 2009 |  Samoa | 20 | Natalie White |
| 20 | 2010 |  Samoa (Heroes Vs. Villains) | 20 | Sandra Diaz-Twine |
| 21 | 2010 |  Nicaragua | 20 | Judson “Fabio” Birza |
| 22 | 2011 |  Nicaragua (Redemption Island) | 18 | Boston Rob |
| 23 | 2011 |  Samoa (South Pacific) | 18 | Sophie Clarke |
| 24 | 2012 |  Samoa (One World) | 18 | Kim Spradlin |
| 25 | 2012 |  Filippiinit | 18 | Denise Stapley |
| 26 | 2013 |  Caramoan (Fans Vs. Favourites) | 20 | John Cochran |
| 27 | 2013 |  Cagayan (Blood Vs. Water) | 20 | Tyson Apostol |
| 28 | 2014 |  Cagayan (Brains Vs. Brawn Vs. Beauty) | 18 | Tony Vlachos |
| 29 | 2014 |  San Juan del Sur (Blood Vs. Water) | 18 | Natalie Anderson |
| 30 | 2015 |  San Juan del Sur (Worlds Apart) | 18 | Mike Holloway |
| 31 | 2015 | Cambodia (Second Chances) | 20 | Jeremy Collins |
| 32 | 2016 |  Koh Rong (Kaôh Rōng) | 18 | Michele Fitzgerald |
| 33 | 2016 |  Mamanuca Islands (Millennials vs. Gen X) | 20 | Adam Klein |
| 34 | 2017 |  Mamanuca Islands (Game Changers) | 20 | Sarah Lacina |
| 35 | 2017 |  Mamanuca Islands (Heroes vs. Healers vs. Hustlers) | 18 | Ben Driebergen |
| 36 | 2018 |  Mamanuca Islands (Ghost Island) | 20 | Wendell Holland |
| 37 | 2018 |  Mamanuca Islands (David vs. Goliath) | 20 | Nick Wilson |
| 38 | 2019 |  Mamanuca Islands (Edge of Extinction) | 18 | Chris Underwood |
| 39 | 2019 |  Mamanuca Islands (Island of the Idols) | 20 | Tommy Sheehan |
| 40 | 2020 |  Mamanuca Islands (Winners at War) | 20 | Tony Vlachos |
| 41 | 2021 |  Mamanuca Islands (41) | 18 | Erika Casupanan |
| 42 | 2022 |  Mamanuca Islands (42) | 18 | Maryanne Oketch |
| 43 | 2022 |  Mamanuca Islands (43) | 18 | Mike Gabler |
| 44 | 2023 |  Mamanuca Islands (44) | 18 | Yamil "Yam Yam" Arocho |
| 45 | 2023 |  Mamanuca Islands (45) | 18 | Dee Valladares |
| 46 | 2024 |  Mamanuca Islands (46) | 18 | Kenzie Petty |
| 47 | 2024 |  Mamanuca Islands (47) | 18 | Rachel LaMont |
Tuotantokaudet > Selviytyjät 1: Borneo

Ensimmäinen kilpailu käytiin Malesiassa, Pulau Tigan saarella. Kisassa oli mukana 16 kilpailijaa. Kisan voitti Richard Hatch. Tämä oli ensimmäinen ja viimeinen kerta kun kilpailun voittaja julkistettiin suoraan Borneossa. Myöhemmissä tuotantokausissa kilpailun voittaja julkistetaan aina Yhdysvalloissa, yleisön silmien alla.
Kyseisen kauden päätyttyä levisi kohu kilpailija B.B. Andersenin kuolemasta, mutta myöhemmin selvisi, että kyseessä oli vain juoru.
Kilpailun voittaja, Richard Hatch, joutui vankilaan vuonna 2006 veropetoksen takia. Hän oli pimittänyt tietoja voittorahoistaan verottajalta. Vankeustuomion pituus oli noin 4,5 vuotta.
Tuotantokaudet > Selviytyjät 2: Australia

Kilpailu käytiin Australian takamailla, Herbet Riverillä, Queenslandissä. Kilpailu kuvattiin vuonna 2000. Kilpailun voitti Tina Wesson. Kilpailun aikana Michael Skupinista tuli ensimmäinen Selviytyjistä evakuoitu kilpailija, joka loukkasi itsensä kilpailussa niin pahasti, että tarvitsi välitöntä hoitoa mantereella. Skupin sai vakavia palovammoja kaaduttuaan nuotioon. Ainoan kerran kilpailu kesti 42 päivää.
Tuotantokaudet > Selviytyjät 3: Afrikka

Afrikan selviytyjät kuvattiin Shaban kansallispuistossa, Keniassa. Joukkueet sekoitettiin kesken kisan ensimmäistä kertaa. Kisan voitti Ethan Zohn.
Tuotantokaudet > Selviytyjät 4: Marquesassaaret

Kilpailu kuvattiin vuonna 2001 Nuku-Hiva saarella Marquesassaarilla. Kisan voitti Vecepia Towery. Ensimmäistä kertaa Selviytyjien historiassa kaksi naista oli finaalissa.
Tuotantokaudet > Selviytyjät 5: Thaimaa

Kilpailu käytiin Koh Tarutao -saarella. Voittajana oli Brian Heidik. Ensimmäistä kertaa Selviytyjissä joukkueita ei ollut määrätty ennalta, vaan ne valittiin kilpailun ensimmäisessä jaksossa. Joukkueiden valitsijoina oli kaksi kilpailijaa. Finaalissa olevat henkilöt olivat kummatkin miehiä, ensimmäistä kertaa sarjan historiassa.
Tuotantokaudet > Selviytyjät 6: Amazon

Kisa käytiin Brasiliassa, Floresta de Vidalla. Kisan voitti Jenna Morasca. Ensimmäistä kertaa kisan aikana joukkueet olivat jaettuina naisiin ja miehiin.
Tuotantokaudet > Selviytyjät 7: Pearl Islands

Kilpailun paikkana oli Panama ja kisan voitti Sandra Diaz-Twine. Ensimmäisen kerran koko kilpailun historiassa osa kilpailijoista sai tulla takaisin kilpailuun vaikka heidät oli äänestetty ulos kisasta.
Kaudessa esiintyi myös kaikkien aikojen vihatuimmaksi kilpailijaksi äänestetty Jon Dalton, lempinimeltään Jonny Fairplay.
Tuotantokaudet > Selviytyjät 8: All-stars

Kisan kilpailijat olivat edellisten tuotantokausien kilpailijoita ja voittajia. Kilpailun voitti Amber Brkich, joka kilpaili tuotantokaudella 2. Kisa käytiin Pearl Islandilla, Panamassa. Ensimmäistä kertaa kilpailijat oli jaettu kolmeen eri joukkueeseen. Kilpailu johti kahden kilpailijan, Robin ja Amberin, kihlaukseen. Myöhemmin Rob ja Amber kilpailivat kahdessa The Amazing Race  kilpailussa. Kilpailussa voitti toisen miljoonan myös Rupert Boneham, joka oli yleisön suosikki sarjassa. Sue Hawk (Borneo) jätti kilpailun kesken koettuaan mielestään seksuaalista häirintää. Toinen kilpailija, Jenna, jätti leikin kesken äitinsä kuoleman takia.
Tuotantokaudet > Selviytyjät 9: Vanuatu

Kisan voitti Chris Daugherty. Kisa kuvattiin vuonna 2004 Vanuatun saarilla. Joukkueet on jaettu naisiin ja miehiin toisen kerran.
Tuotantokaudet > Selviytyjät 10: Palau

Kisa esitettiin vuonna 2005 ja kuvattiin Filippiinien saaristossa. Kisan voitti Tom Westman. Kisan alussa mukana oli ensimmäistä kertaa 20 kilpailijaa. Pelin alussa kilpailijat jaettiin heimoihin. Jonathan ja Wanda jäivät ulkopuolelle ja he putosivat. Ulong-heimosta putosivat kaikki kilpailijat paitsi Stephenie ja hänet siirrettiin Koror-heimoon.
Jury: Coby, Janu, Stephenie, Gregg, Caryn, Jenn, Ian
Tuotantokaudet > Selviytyjät 11: Guatemala

Kisa kuvattiin Yaxhá-Nakum-Naranjon kansallispuistossa, lähellä tunnetumpaa Tikalin kansallispuistoa. Kisassa oli mukana 18 kilpailijaa, joista kaksi oli mukana myös 10. tuotantokaudella. Kisan voitti Danni Boatwright.
Tuotantokaudet > Selviytyjät 12: Panama - Exile Islands

Kilpailu kuvattiin vuonna 2005 ja esitettiin Yhdysvalloissa vuoden 2006 alkupuoliskolla. Tämä on kolmas kerta kun Panamaa käytettiin Selviytyjien kilpailukohteena. Kilpailussa oli mukana 16 henkilöä, jotka jaettiin kilpailun alussa neljään joukkueeseen (ensimmäistä kertaa ikinä), jotka yhdistettiin jo toisessa jaksossa kahdeksi. Toista kertaa kilpailija joutui jättämään kilpailun kesken, kun Bruce Kanegai pyysi lääkäreiden apua päiviä jatkuneeseen sairauteensa. Kilpailun voitti Aras Baskauskas.
Tuotantokaudet > Selviytyjät 13: Cookinsaaret

Selviytyjien 13. kilpailu kuvattiin kesäkuussa Cookinsaarilla Aitutakin atollilla ja se esitettiin Yhdysvalloissa syksyllä 2006. Ensimmäistä kertaa sarjan historiassa joukkueet oli jaettu etnisin perustein. Kilpailussa oli mukana 20 kilpailijaa ja sen voitti Yul Kwon. 5-4 äänestyksessä.
Tuotantokaudet > Selviytyjät 14: Fidži

Selviytyjien 14. kilpailu kuvattiin Fidžilla, Vanua Levussa, 30. lokakuuta – 7. joulukuuta. Mukana oli 19 kilpailijaa. Kilpailun voitti Earl Cole päihittäen Cassandra Franklinin ja Dre "Dreamz" Herdin 9-0-0 äänestyksellä, joka on ensimmäinen yksimielinen äänestys koko ohjelmasarjan historiassa. Dreamz todettiin myös tähän mennessä rottamaisimmaksi kilpailijaksi pettäessään lupauksensa autosta Yau-Man nimiselle kilpailijalle. Yau-man äänestettiin parhaaksi pelaajaksi.
Jury: Rocky, Lisi, Michelle, Engardo, Mookie, Alex, Stacy, Boo ja Yau-man.
Tuotantokaudet > Selviytyjät 15: Kiina

Selviytyjien 15. tuotantokausi kuvattiin huhti-toukokuussa 2007 Kiinassa. Kilpailussa oli mukana 16 kilpailijaa.
Kilpailun voitti Todd Herzog.
Jury: Jamie, Jean-Robert, Frosti, James, Erik, Peih-Gee ja Denise
Tuotantokaudet > Selviytyjät 16: Mikronesia - Fanit vs Suosikit

Selviytyjien 16. tuotantokausi kuvattiin 29. lokakuuta - 6. joulukuuta 2007 Mikronesiassa. Kilpailussa oli mukana 20 kilpailijaa. Mikronesiassa kilpailevat vastakkain uudet kilpailijat (fanit) sekä aikaisemmista kausista vanhoja katsojien suosikkeja (favorites). Kilpailun voitti Parvati Shallow (Cookinsaaret). Hänen kanssaan finaalissa oli Amanda (Kiina).
Jury: Eliza (Vanuatu), James (Kiina), Ozzy (Cookinsaaret), Jason, Alexis, Erik, Natalie, Cirie (Panama).
Tuotantokaudet > Selviytyjät 17: Gabon - Earth's Last Eden

Selviytyjien 17. tuotantokausi alkoi Yhdysvalloissa 25. syyskuuta 2008. Kilpailun voitti Robert "Bob" Crowley äänin 0-3-4 (Sugar 0, Susie 3, Bob 4.) 57-vuotias Bob todettiin myöhemmin kaikkien aikojen vanhimmaksi selviytyjien voittajaksi.
Tuotantokaudet > Selviytyjät 18: Tocantins - Brazilian highlands

Selviytyjien 18. tuotantokausi pidettiin Tocantins-vuorilla. Kilpailuun osallistui 16 kilpailijaa, jotka jaettiin kahteen heimoon, Jalapaoon ja Timbiraan. Jalapaoon kuuluivat Sandy, Sydney, Carolina, Taj, Joe, Stephen, J.T. ja Spencer, kun taas Timbirassa kilpailivat Coach, Tyson, Brendan, Jerry, Candace, Sierra, Debbie ja Erinn. Kilpailun voitti James "J.T." Thomas Jr. Hän on toinen kilpailija Selviytyjien historiassa, joka sai kaikki juryn äänet voittaessaan Stephen Fishbachin äänin 7-0. Hänet äänestettiin myös fanien suosikkikilpailijaksi. Päivänä 21 Joe evakoitiin, koska hänen polvensa tulehtui, ja hän oli vaarassa menettää jalkansa tai jopa kuolla.
Jury: Brendan, Tyson, Sierra, Debbie, Coach, Taj, Erinn.